मोहन भागवत के काफिले में शामिल कार की टक्कर से मासूम की मौत, ड्राइवर के खिलाफ दर्ज हुआ मुकदमा  
मोटरसाइकिल से टकराई काफिले की कार
मोटरसाइकिल पर सवार बच्चे की हादसे में मौत 
कार चालक के खिलाफ दर्ज हुआ मुकदमा
राजस्थान के अलवर (Alwar) जिले के मंडावर थाना क्षेत्र में बुधवार को राष्ट्रीय स्वयंसेवक संघ (RSS) प्रमुख मोहन भागवत (Mohan Bhagwat) के काफिले में शामिल एक कार ने एक मोटरसाइकिल को टक्कर मार दी, जिससे एक बच्चे की मौत हो गई जबकि एक अन्य व्यक्ति घायल हो गया. पुलिस उपनिरीक्षक रामस्वरूप बैरवा ने बताया कि काफिले में शामिल एक कार ने मोटरसाइकिल को टक्कर मारी जिससे छह साल के सचिन की मौत हो गई जबकि उसके दादा घायल हो गये.